Stanley Donen
Store norske leksikon,Kunst og estetikk,Film, TV og teater,Film og TV,Nord-amerikansk film og TV,Nord-amerikanske filmskapere
Stanley Donen var en filmregissør fra USA. Han var opprinnelig danser og koreograf, og en av den amerikanske filmmusikalens sentrale navn.
Donen regidebuterte med musikalen On the Town (Ute på livet, 1949), i samarbeid med Gene Kelly, fulgte opp med Royal Wedding (Bryllupsklokker ringer, 1951), og laget deretter den store suksessen Singin' in the Rain (1952), igjen i nært samarbeid med Kelly.Etter en ny musikaltriumf, Seven Brides for Seven Brothers (1954), som blir husket for sine livlige dansescener, konsentrerte han seg om såkalte "sophisticated comedies": The Pajama Game (1957), Funny Face (Forelsket i Paris, 1957; nominert til Gullpalmen), Indiscreet (1958) og Two for the Road (To må man være, 1967).Donen regisserte også kriminalkomedier som Charade (Hvem svindler hvem, 1963) og Arabesque (1966). Hans senere karriere var mislykket, skjønt Movie Movie (1978) fikk en god mottakelse.Donen mottok æresprisen for sine elegante, vittige og visuelt innovative filmer under Oscar-utdelingen i 1998. Les mer i Store norske leksikon musikal